Pandemija koronawirusa
Pandemija koronawirusa (teke: korona-pademija, koronowa pandemija, pandemija korony<ref>[https://www.nowycasnik.de/index.php/dsb/component/k2/item/7480-kwarantena-abo-kafejpi-e Maks Bagańc, Kwarantena abo kafejpiśe?, Nowy Casnik 02.04.2020]</ref> korona-epidemija) jo na cełem swěśe rozšyrjona epidemija infekciskeje chórosći COVID-19 (skrotconka wót engl. coronavirus disease 2019). Toś tu chórosć zawinujo tak pomjenjony koronawirus, kótaryž we wobchadneje rěcy teke se jadnorje korona'' pomjenjujo.

Prědne chóre su byli w nowemberje 2019 w chinskem regionje Wuhan. Toś ta chórosć COVID-19 jo se pótom wjelgin malsnje po swěśe rozšyriła. Prědne pady su se pojawili w Europje wósebnje w Italskej, źož jo 22 februara 2020 był teke prědny njabogi. 

Swětowa organizacija strowotnistwa (WHO) jo 11 měrca 2020 pśipóznała, až chórosć COVID-19 jo pandemija (wósebnje wjelika epidemija infekciskeje chórosći).

Kněžaŕstwa młogich krajow su wopytowali rozšyrjenju pandemije zadoraś mj.dr. pśez wobgranicowanje kontaktow mjazy luźimi. Togodla su zacynjali šule, amty, sportnišća, muzeumy, kina atd.

Nóžki 

2020
2021